CELEX: 62020CN0326
Language: lv
Date: 2020-07-22 00:00:00
Title: Lieta C-326/20: Lūgums sniegt prejudiciālu nolēmumu, ko 2020. gada 22. jūlijā iesniedza Administratīvā apgabaltiesa (Latvija) – SIA “MONO”/Valsts ieņēmumu dienests

5.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 329/5
            
         
      Lūgums sniegt prejudiciālu nolēmumu, ko 2020. gada 22. jūlijā iesniedza Administratīvā apgabaltiesa (Latvija) – SIA “MONO”/Valsts ieņēmumu dienests
      (Lieta C-326/20)
      (2020/C 329/07)
      Tiesvedības valoda – latviešu
      
         Iesniedzējtiesa
      
      Administratīvā apgabaltiesa
      
         Pamatlietas puses
      
      
         Pieteicēja un apelācijas sūdzības iesniedzēja: SIA “MONO”
      
         Atbildētājs un apelācijas sūdzības iesniedzējs: Valsts ieņēmumu dienests
      
         Prejudiciālie jautājumi
      
      
                  1)
               
               
                  Vai 2008. gada 16. decembra Padomes direktīvas 2008/118/EK par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (1), 12. panta 1. punkts interpretējams tādējādi, ka diplomātiskajām un konsulārajām attiecībām paredzētās akcīzes preces ir atbrīvojamas no akcīzes nodokļa ar nosacījumu, ka par tām ir paredzēti bezskaidras naudas norēķini, norēķini ir faktiski veikti un tos ar piegādātāju ir veikuši faktiskie akcīzes preču saņēmēji?
               
            
                  2)
               
               
                  Vai 2008. gada 16. decembra Padomes direktīvas 2008/118/EK par akcīzes nodokļa piemērošanas vispārēju režīmu, ar ko atceļ Direktīvu 92/12/EEK, 12. panta 2. punkts ir interpretējams tādējādi, ka dalībvalsts var noteikt tādus nosacījumus un ierobežojumus, kas diplomātiskajām un konsulārajām attiecībām paredzēto akcīzes preču atbrīvošanu no akcīzes nodokļa padara atkarīgu no tā, vai akcīzes preču pircējs faktiski ir samaksājis par akcīzes precēm, norēķinus veicot bezskaidras naudas veidā?
               
            
         (1)  OV 2009, L 9, 12. lpp.